**Paerewa Paetae**

**KUA MŌNEHU**

|  |  |
| --- | --- |
| **Aronga** | Hangarau Matihiko 1.7 |
| **Ingoa** | Whakawhanake i tētahi papatono rorohiko |
| **Kaupae** | 1 | **Whiwhinga** | 4 | **Aromatawai** | ā-Roto |
| **Marau akoranga** | Hangarau |
| **Kokonga akoranga** | Hangarau Matihiko |
| **Mana rēhita** | Kua rēhitatia | **Te rā i mana ai** | 23 o Whiringa-a-rangi 2017 |
| **Te rā e arotakengia ai** | 31 o Hakihea 2019 | **Te rā i puta ai** | 23 o Whiringa-a-rangi 2017 |

E hāngai ana tēnei paerewa paetae ki te whanaketanga o tētahi tono mō tētahi hua matihiko.

**Paearu Paerewa**

|  |  |  |
| --- | --- | --- |
| **Paetae** | **Kaiaka** | **Kairangi** |
| * Hanga i tētahi papatono rorohiko.
 | * Hanga i tētahi papatono rorohiko mātau.
 | * Hanga i tētahi papatono rorohiko whaitake.
 |

**Kōrero Whakamahuki**

1. I ahu mai tēnei paerewa paetae i te Taumata 6 o te wāhanga ako Hangarau o te marau *New Zealand Curriculum*, i whakaputaina e Te Pou Taki Kōrero i te tau 2007. E hāngai ana hoki ki ngā kōrero kua tuhia i te *Teaching and Learning Guide for Technology*, i whakaputaina e Te Tāhuhu o te Mātauranga, ā, ka kitea ki <http://seniorsecondary.tki.org.nz>.

He mōhiohio atu anō ka kitea ki <http://www.technology.tki.org.nz/>.

He tohutoro ki ngā mōhiohio hāngai kei te rauemi *Safety and Technology Education: A Guidance Manual for New Zealand Schools,*i whakaputaina e Te Tāhuhu o te Mātauranga, ā, ka kitea ki <http://technology.tki.org.nz/Technology-in-the-NZC/Safety-in-Technology-Education-revised-2017>, ki te Ture Hauora me te Haumaru ki te Wāhi Mahi 2015 hoki.

I ahu mai hoki tēnei paerewa paetae i *Te Marautanga o Aotearoa*. Mō ētahi atu kōrero e hāngai ana ki ngā putanga ka whai wāhi i tēnei paerewa tēnā tirohia te [Papa Whakaako](http://tmoa.tki.org.nz/Te-Marautanga-o-Aotearoa/Taumata-Matauranga-a-Motu-Ka-Taea) kia kitea te wāhanga ako tika.

2. Ka kapi i te paearu *hanga i tētahi papatono rorohiko*:

* te tuhiwaehere mō tētahi papatono ka whakatutuki i tētahi mahi kua tautuhia, te whakamahi hoki i te reo papatono e tika ana
* te āta tuhiwaehere kia mārama
* te taunaki i te papatono me ngā kōrero taipitopito
* te whakamātau me te patuiro i te papatonoki te whakaū i tōna āheinga i tētahi kohinga tauira tūāhua kawatau.

Ka kapi i te paearu *hanga i tētahi papatono rorohiko mātau*:

* te taunaki i te papatono me ngā ingoa rerekē, ngā kōrero taipitopito e whakaahua ana te taumahi me te whanonga o te waehere
* te whai i ngā tikanga ā-reo mō te papatono kua whiriwhiria
* te āta whakamātau me te patuiro i te papatono ki ētahi āhuatanga ka puta, āhuatanga hāngai hoki, ki te whakaū i tōna āheinga.

Ka kapi i te paearu *hanga i tētahi papatono rorohiko whaitake*:

* te whakaū i te kounga o te hanga me te mārama o te urupare a te papatono ki te mahi
* te hanga kia hangore, kia pakari hoki te papatono
* te whakamātau me te patuiro whānui i te papatono

3. Tērā pea ka whakairoiro, ka tō-me-te-whakataka, ka kuputuhi rānei te reo o te papatono. Me taunaki te tū reo kua whiriwhiria i ngā momo raraunga, ngā anga hātepe me ngā āheinga tuhituhi taipitopito pai kia tika.

4. Ka whakamahi tētahi papatono rorohiko i:

* ngā taurangi e rokiroki ana i ngā momo raraunga e rua neke atu (hei tauira: tau, kuputuhi, Boolean rānei)
* ngā hanga whakamana ā-rārangi, ā-kōwhiringa, ā-takaruretanga hoki
* tāurunga i tētahi kaiwhakamahi, ngā pūoko, i tētahi atu pūtake ā-waho rānei
* me tētahi atu, neke atu rānei o ēnei:
	+ ngā raraunga kua whakaputua ki tētahi momo pātaka (hei tauira: ngā rārangi taputapu, ngā huānga, ngā papakupu)
	+ ngā aratuka, ngā taumahi, ngā hātepe tautuhia-kaiwhakamahi rānei.

5. Hei tauira ēnei o te ngā ara hanga i tētahi papatono hangore, pakari hoki:

* te whakamahi i ngā aratuka, ngā taumahi, ngā hātepe, ngā hohenga, ngā here me hanga whakamana kia whaikiko
* te takitaki i ngā raraunga tāuru kia whaimana
* te nanao tika i ngā tūāhua kawatau, tūāhua rohenga me ngā uara muhu
* te whakamahi i ngā taimau, ngā taurangi me ngā uara pūhua hei whakakapi i ngā uara pūmau.

6. Ka kitea ngā Tikanga Aromatawai e hāngai ana ki tēnei paerewa paetae ki <http://ncea.tki.org.nz/Resources-for-Internally-Assessed-Achievement-Standards>.

**Mōhiohio Whakahoutanga**

He whakahoutanga tēnei paerewa paetae i te AS91075 me te AS91076.

**Tātari Kounga**

1. Me mātua whakamana ngā Kaituku Akoranga me ngā Whakahaere Whakangungu Ahumahi e te Mana Tohu Mātauranga o Aotearoa ka rēhita ai i ngā hua ka puta mai i ngā aromatawai ki ngā paerewa paetae.
2. Me uru ngā Kaituku Akoranga me ngā Whakahaere Whakangungu Ahumahi kua mana, ā, e aromatawai ana i ā rātou hōtaka ki ngā paerewa paetae, ki ngā pūnaha whakarite e tika ana mō aua paerewa paetae.

Ko te tohutoro ki te Mahere Whakamana, Whakaōritenga hoki 0233